gentaiscool/nusaparagraph_topic huggingface dataset:
Sopo ae iku isok dadi karyawan kantoran, bah lanang bah wedok, utowo bah enom bah tuwek. Salah sijine iku ibu-ibu sing wes berumah tangga. Biasane mergo keterbatasan ekonomi, ibu-ibu iki sek rela kerjo nang Kantor demi ngestabilno kondisi ekonomine. Bahkan mereka kudu rela ninggalno anak nang omah gawe kerjo. Gawe awakmu ibu-ibu, nek semisal kantormu iku nawarno kerjo hybrid, mending awakmu langsung terimo tawaran iku. Kerjo hybrid iki dadi kerjane iku pirang dino nang Kantor dan pirang dino nang omah. Istilahe ngono, engkok awakmu isok nduwe wektu luwe akeh gawe bareng-bareng ambek anakmu, dadi anakmu gak bakal ngeroso kesepian nemen. Selain iku, awakmu isok sisan mbecikno keadaan omah ben gak berantakan nemen mergo mbok tinggal kerjo nang Kantor soale awakmu nduwe wektu nang omah.

Topic: business
Jaman saiki, wong-wong iku lagi seneng banget dolanan billiard. Bahkan saiki iku akeh banget panggon gawe nyangkruk utowo ngopi sing onok billiard e. Awak dewe nek ndelok kadang bingung, opo asike dolen billiard kan ya, wong mek nyodok bal ngono tok. Dadakno mbasio dolene ngono tok, billiard iku bermanfaat banget gawe ningkatno konsentrasi sing marakno awak dewe isok luwe fokus. Soale kan pas dolen billiard iku, wong bakal fokus nentukno sudut karo posisi sing pas ben isok ngelebokno bal iku kabeh nang lubang e kabeh. Dadi gawe awakmu sing sek ngeremehno billiard, cobaen disik lah. Wong manfaate apik, opo salahe gawe nyoba kan ya.

Topic: sports
Salah siji kebiyasaan nyepi sing kudu dadi teladan yaiku anane pecalang utawa keamanan adat sing ngamanake desa-desa ning Bali wayah nyepi. Salah siji desa sing duwe tradisi iki yaiku Desa Adat Tuban, Badung, Bali. Ana sawijining penduduk muslim, asmane Pak Toyib. Pak Toyib iki generasi pertama pecalang muslim sing ana ning kampung kuwi. Toleransi sing dhuwur marai Pak Toyib gelem jaga wayah Nyepi. Pak Toyib wis dadi pecalang 20 taun lan mesti ngelakoni jaga wayah Nyepi. Desa Adat Tuban iki mayoritas penduduke non-Hindu. Nanging ya amarga lingkungan kudu dijaga, pemuka adat ning kono setuju yen Pecalang iki ora mung saka agama Hindu ben ada keserasian. Toleransi sing kuat iki uga bisa marai kampung adem ayem. 

Topic: religion
Kegiatan sing bisa ditindakake nalika preian iku akeh banget. Nanging yen bisa golek kegiatan iku sing ana manfaate supaya bisa duweni ilmu anyar nalika ngisi preian iki. Salah siji kegiatan sing bisa dilakoni pas preian yaiku melu kelas online. Miturut website coursera, ana pirang-piranh atus kelas online sing ditawarna kanggo sapa wae sing pengin sinau babagan ilmu anyar lan wektune bebas. Kelas online iku ana sing mbayar lan ana sing gratis. Kanggo ngisi wektu longgar nalika preian bisa jupuk kelas online iki bareng-bareng karo kanca supaya padha semangat. Ayo padha golek kegiatan sing bermanfaat nalika preian supaya tansah duweni ilmu anyar!.

Topic: leisures
Salah siji hal sing dadi penting kanggo diduweni wong sing usaha kui visi. Yen pengusaha kui ora duwe bayangan arep digowe neng endi usahane kui, dheweke bakal angel ngedalanke usahane kui. Visi kui penting supoyo bisnisi ngerti akhire kui bakal koyo piye. Yen wis ngerti tujuan akhire, awak dhewe sebagai pengusaha dadi iso gawe rencana-rencana janka pendeke. Recana sing cilik koyo ngono kui penting supoyo gawe awak dhewe koyo visine dhewe. Nanging awak dhewe uga iling yen rencana janka pendek kui kudu disesuaike karo visine lan ora entuk berlawanan. Rong rencana kui kudune saling mengisi. Makane kui penting kanggo awak dhewe duwe visi yen gawe usaha.

Topic: business
Ning jaman saiki, TV kuwi sing paling penting dudu informasi sing diwenehake. Nanging rating sing dihasilake saka acara TV. Akeh sinetron lan drama sing sajane ora layak tayang uga marai akeh perdebatan sing bisa ngerusak mental. Sak liyane kuwi, uga akeh TV sing nyiarke berita sing ora aktual lan penonton ora oleh informasi sing cepet. Mestine acara TV sing sehat kuwi informasi, hiburan lan rating uga kudu seimbang. Wong sing kerja ning TV mesti kebayar senenge yen bisa ngasilake acara sing berkualitas lan bisa narik penonton. Kamangka, saiki para kantor TV kudu pinter milih pegawe sing kreatif lan bisa ngewenehi kemajuan marah siaran ning Indonesia ben ora mung sinetron sing ditayangke. 

Topic: technology
Wingi bocah-bocah podo ngomongno enggon sing jenenge cemoro sewu. Cemaro sewu iku nag daerah magetan sing parek karo gunung lawu. Panggonane iku nag deso ngancar, kecamatan plaosan, kabupaten magetan. Panggonane enake pol digawe dolan ambek cangkrukan karo delok pemandangan alam. Kerungu iku maeng aku terus aku pengen weru iku panggonan opo. Mari ngunu aku golek-golek info masalah panggonan iku. Tibak'e panggonan iku gelek tak lewati pas aku dolan nang magetan. Cemoro sewe iku asline lawange utowo gapuro sing digawe mlebu wong sing ate munggo gunung. Ancene nag kono panggonane uapike pol. Terus nag bengi to wes lumayan apik. Akeh warung, ambek penginapan sing buka nag daerha kono.  

Topic: leisures
Nag situs panganan sehat gelek jelasno nag seafood duweni kandungan gizi sing ora diduweni sak liyane seafood. Koyok contone situse halodoc sing jelasno nag panganan seafood iku duwe kandungan lemak omega-3. Knadungan iki sing biasane iso bantu nyehatno jantung, termasuk ngurangi resikone penyakit kardiovaskuler contone koyok stroke, serangan jantung sampek aritmia. Sak liyane iku, asam lemak omega-3 yo apik gawe njogo kesehatane balung ambek sendi. terus yo iso gampangno obahe sendi ambek ngurangi kakune sendi polahe radang kronis nag sendi. Masio manfaate akeh tapi ora kabeh uwong seneng iwak laut karo macem-macem alasan. Ono sing polahe alerge, ono sing alasan ambune amis mbek liyan-liyane. 

Topic: food & beverages
Alesan paling umum sing tau tak rungokno pas aku takon opo’o awakmu isok gak seneng ambek salah siji jenis ombean, yaiku mergo rasane. Onok sing mergo kelegen lah, aneh, lah, ga cocok lah, dan sek akeh maneh alesan liyane. Tapi onok rahasiane cek awakmu tetep isok nikmati ombean sing gak mbok senengi, yaiku ojok diambu. Soale terkadang ambu teko ombean iku isok ngaruh nang indra pencecap pisan. Cara iki isok mbok lakoni pas bener-bener lagi kepepet soale rodo ruwet. Pertama, penceten irungmu nganggo rong jarimu sampe awakmu gak isok ngambu opo-opo. Terus langsung ngombe ombean iku mau sing cepet. Nek wes mari ngombe, baru lepasno jarimu teko irungmu.

Topic: food & beverages
Kematian kui ora iso dihindari. Kanggo wong sing isih urip, kematian kui dadi penginget yen awak dhewe sesok uga bakal koyo jenezah sing neng ngarape awak dhewe. Kanggo ngewehi penghormatan terakhir sadurunge jenazah kui, awak dhewe iso ngelakoke salat jenazah. Salat jenazah kui rukune salat biasane. Salat iki mung terdiri seko 4 takbir lan dipungkasi nganggo salan. Sadurune salat, awak dhewe niat disik. Bar takbir peratma, awak dhewe moco surah Al-Fatihah. Sak wise moco surat kui, awak dhewe ora rukuk, nanging takbir meneh.Takbir keloro, awak dhewe moco salawar. Takbir ketelu lan kepapat kui, moco dongo kanggo almarhum utowo almarhumah. Bar kui dipungkasi kanggo salam.

Topic: religion
Aku nag pas budal nang Jogja mesti pengen lewat Mediun. Soale nang kono ono pecel legenda sing jenenge pecel mediun. Yo kadang pecel iku diarane pecel pincuk madiun barang karek wonge sing dodol. Lah sing garai pecel iki enak yoiku teko sambel kacange, kulup-kulupan sing digawe ngelengkapi pecele, ambek macem-macem lawo sing disuguhno.Terus pecel madiun iku koyok opo se? Nah pecel madiun iku bahane yo teko kacang goreng, bawang putih, lombok abang, lombok rawit, godong jeruk, gula abang, asem jowo, ambek kencur. Lah bahan-bahan iku maeng digiling lembut. Nah, nag wes dadi karek dike'i banyu sak cukupe sampek dadi koyok sambel. Tapi sakdurunge ngecurno sambel pecel nang sego'e, ojo lali kulup-kulupane disek digeleh nag duwure sego nek kenek sambel pecele.

Topic: food & beverages
Mlinjo iki bisa diarani tanduran sing manfaate segudang. Mulai saka buah, kulit buah, wiji, lan godhonge sing bisa dadi tambahan vitamin. Mlinjo iki bisa ngatasi macem-macem penyakit kaya anemia, hipertensi, pencernaan sing ora lancar, lan liyan-liyane. Buahe bisa diolah dadi emping lan rasane enak. Sing luwih enak maneh ya kulite sing bisa dioseng-oseng nganggo bumbu pedes legi lan godhonge bisa digawe jangan asem, lalapan, lan masakan liyane. Ana apoteker obat tradisional uga nggawe sari melinjo kanggo obat, nanging regane larang. Kamangka kuwi, saiki ayo golek manfaat saka tandurane langsung, salah sijine konsumsi mlinjo lan bagiane sing bisa dipangan ben luwih murah lan  alami. 

Topic: food & beverages
Salat duha kui salat sunah sing apik. Jarene wong-wong kui, yen arep dibukake pintu rejekeni awak dhewe kudu kerep-kerep salat duha. Wektu pelaksanaane kui sing paling apik ku jam 7 tekan jam 9 WIB. Tata carane kui podo koyo salat wajib liyane. Salat duha kui ono dua rakaat lan awak dhewe iso ngelakoe salat kui tekan 6 kali utowo dadi 12 rakaat. Bedane, neng rakaat pertama dianjur ke moco surat Ad-Duha lan neng rakaat keloro moco surat As-Syams. Sak liyane, ngelancarke rejeki, salat wiwitan awan iki duwe keutamen liyane, koyo pengganti sedekah. Salat duha uga dadi bukti yen awak dhewe ora lalai utowo lali yen awak dhewe neng donyo iki mung dadi hamba Allah.

Topic: religion
Liburan semester iki, aku ambek keluargaku preian nang Gunung Bromo, salah siji gunung aktif sing lokasine nang Probolinggo, Jawa Timur. Awak dewe berangkat rodo awan soale bakal mlaku-mlaku pas sesoke. Tutuk penginapane wes rodo sore. Karena pegel, dadi kene kabeh mutusno gawe istirahat soale sesok kudu tangi sak durunge shubuh. Sesoke, kene kabeh langsung berangkat nang Penanjakan, yaiku spot ndek Bromo sing biasa digawe nontok sunrise. Ngenteni rodok suwe, tapi akhire keturutan sisan isok ndelok sunrise sing uapik pol iku. Marine iku, bapakku nyewo mobil jip terus mlaku-mlaku nang padang pasire. Sakjane kate mlaku munggah nang puncak Bromo ne, cuma adikku wes rewel njaluk balik penginapan. Dadi nang kono awak dewe mek komanan ndelok sunrise, gak sempet nikmati sing liyane. Tapi aku tetep seneng kok.

Topic: leisures
Lumpia dados oleh oleh ingkang paling asring dipunpadosi saking kutha Semarang. Nyamikan ingkang asalipun saking Cina menika wonten kalih macem, inggih punika lumpia kering lan lumpia basah. Lumpia kering utawi lumpia goreng luwih awet menawi dibeta kangge oleh oleh. Wonten Semarang, reginipun lumpia lumayan awis. Nanging, regi awis menika sebanding kaliyan raosipun ingkang eca. Isinipun lumpia wonten tigan godhog, rebung, lan suwiran daging ayam utawi urang. Pelopor ingkang damel nyamikan menika inggih punika tiyang saking Cina ingkang asmanipun Tjoa Thay Joe. Semahipun Joe menika tiyang Semarang. Mila, piyambakipun nyobi damel nyamikan ingkang nggabungaken budaya Cina kaliyan Indonesia, inggih menika lumpia ingkang diremeni ngantos sakmenika.

Topic: food & beverages
Rendang kui salah satu panganan khas Minang sing disenenge karo wong-wong Indonesia. Iki iso dibutike neng omah makan padang sing akeh sak Indonesia lan menu rendange sing kerep entek. Saking enake, olahan daging sing dimasak suwe tekan ireng iki tau dinobatke dadi panganan paling enak sak donyo. Nanging, ora wong Indonesia to sing seneng, wong Malaysia uga seneng panganan kui. Awak dhewe lan tonggone dhewe kui rebutan sopo sing sebenere duwe masakan kui. Padu koyo ngono kui sebenere ora perlu, mergo rendang kui duwe ke loro negoro kui. Luwih tepate, angel kanggo nelusuri sopo sing pertama nyiptake rendang. Ono sejarah sing jlimet sing ono hubungane karo loro negoro kui.

Topic: culture & heritage
Pilates kuwi olahraga sing ngandelake kelenturan awak nanging konsepe luwih modern saka yoga. PIlates iki dadi olahraga sing digandrungi ning Korea Selatan, utamane para artis amarga bisa njaga bentuk awak kanthi apik uga bisa ngelatih konsentrasi. Gerakan pilates iki meh padha kaya yoga, nanging ana kombinasine kaya nganggo alat sing canggih uga variasi gerakan sing luwih angel. Pilates iki fungsine yaiku uga bisa ngoreksi bentuke awak, utamane sing bungkuk lan pundak sing ora imbang. Pilates iki bisa ngelancarake peredaran getih saka jantung amarga gerakane bisa ngetutake bentuk pembuluh darah sing ana ning awak. Pilates iki uga bisa kanggo ningkatake kualitas seks kanggo pasangan. 

Topic: sports
Dana darurat ning jaman saiki kuwi dadi kepentingan wajib sing kudune kabeh wong paham fungsine lan uga ngerti kepiye pembagiane. Dana darurat iki bisa kanggo ngganteni asuransi yen kabeh kebutuhan kuwi ora bisa terpenuhi. Kadhang dana darurat iki disimpen ning salah siji rekening dhewe. Dana darurat iki uga kudune disimpen ning panggonan sing gampang diakses amarga pas wayah darurat uga kudu bisa dijupuk. Kadhang, dana darurat iki kudu rahasia ben ora gampang dijupuk lan uga kudu bisa diwarisake. Wong bisa nyiyapake dana darurat, nanging kadhang sing angel yaiku piye carane ben teratur lan uga ora medhit marang dana darurat iki. 

Topic: slice of life
Sebagai wong sing cilikan neng luar Jogja, aku ngeroso ora cocok karo bakso sing ono neng kene. Bakso neng Jogja iki duduhe butek dadi neng tenggorokan kerosone kurang seger. Tekstur baksone yo kurang pas. Lan ono bakso kering sing ora biasa ono neng bakso-bakso liyane. Sing kepingin mangan bakso sing gayane koyo bakso cino. Aku ono warung rekomendasi. Jenenge Bakso Kepala Sapi. Bakso neng kono duduhe bening nanging roso tetep gurih. Tekstur baksone kenyel nanging roso danginge keroso banget. Sak porsine isine werno-werno, pilihane ono bakso biasa, bakso urat, tahu bakso, pangsit goreng, lan pangsit rebus. Pokokmen bakso iki cocoklah kanggo mahasiswa luar Jogja sing kangen bakso gaya cino koyo neng omahe.

Topic: food & beverages
Ono wong sing takon yen Alquran kui ora entuk digowo neng kamar mburi, piye ukume gawe HP sing wis dipasang aplikasi Alquran neng neng jerone. Alquran kui kitab suci agama Islam sing umate kudu dikurmati. Wis sak yogyane, kitab kui ora digowo neng panggon-panggon sing reged, koyo kamar mburi. Nanging sing dilarang kui, gowo musaf utowo bentuk fisik seko Alquran utowo bukune. Yen aplikasi sing ono neng HP kui dianggep koyo pikiran utowo ingetan. Wong sing apal Alquran 30 juz kui ora dilarang mlebu kamar mburi. Podo koyo aplikasi neng HP, kui koyo memori sing disimpen neng perangkat gawaine awak dhewe.

Topic: religion
Pas aku budal nang Jogja, tiba'e aku nemokno panggonan sing ramene pol karo wong mangan. Lah, aku terus pengen ngerti iku ono opo nang kunu. Terus aku marek melok delok, tiba'e iku wong dodol sego pecel. Nag njero pikiranku, " ngunu ae ramene pol, paling yo pecel biasa." Terus aku melok nyobak menisan pengen ngerasakno pecele. Sak marine antri 10 menit, aku diteri pecele sing dikerubungi uwong akeh maeng. Mari ngunu, aku jajal disek sak sendok, heeemmmm... tiba'e rasane bedoe pol karo pecel-pecel liyane. Terus sing garai tambah enak maneh yaiku bumbune ono uletan kembang turi karo camba sing garai krenyes-krenyes. Nah, sing terakhir, ono maneh sing garai tambah enak maneh yaiku regane sing murahe pol 6 ewu wes oleh pecele, nag nambah gorengan ambek liyane takokno dewe nang bakule. 

Topic: food & beverages
Nikah kui ora mung gatuke wong lanang karo wedhok tok, nanging uga gatuke rong keluarga seko masing-masing mempelai. Pas nikah awak dhewe ora mung mikir piye carane awak dhewe urip bareng karo wong sing anyar neng jero uripe dhewe, nanging awak dhewe uga kudu ngerti carane gatuke loro keluraga sing bedo. Gatuke pikirane dhewe lan pasangane dhewe kui ora gampang. Luwih angel meneh, gatuke loro keluarga mau. Senadyan, keluarga-keluarga kui ora bakal ketemu terus. Nanging mesthi ono momen-momen, dheweke podo kumpul. Yen awak dhewe ora iso gawe akur keluarga kui, iso dadi malah tekan sengit-sengitan, urip pernikahan dhewe iso dadi ora karuan.

Topic: slice of life
Salat kui tiyang agama kanggo wong sing nganut agama Islam. Nanging pas salat, mungkin sebagian seko awak dhewem ono sing ngeroso ragu yen salate dhewe kui wis bener opo durung. Awak dhewe sok-sok lali rakaat utowo woconan salate wis bener opo durung. Sak liyane kui, sing kerep marake ragu babagan sah opo orane salat kui, perkoro kentut. Kentut kui ngebatalku wudu lan sisan salate. Nanging pas sak jane, awak dhewe ora terlalu yakin, awak dhewe kui tenanan kentut opo mung dibayange dhewe wae. Yen pas salat kui, awak dhewe kudu gatek rong tanda. Tanda sing kesiji, awak dhewe krungu swarane. Yen awak dhewe ora krungu swara kentut, awak dhewe iso ngelanjutke salat. Sing keloro, awak dhewe ora ngambu kentut. Yen ora mambu opo-opo, awak dhewe oleh ngelanjutke salat meneh.

Topic: religion
Aku duwe tangga arane Mbak Suci. Mbak Suci iki wis rabi karo wong sing kerjane ana ning laut lan baline 3 sasi sepisan. Bojone iki kerja ning industri pengepakan iwak. Mbak Suci iki urip ning omah cilik sing resik lan uripe katon adem ayem. Yen wayah bojone bali, Mbak Suci iki mesti sregep menyang pasar karo bojone lan masak macem-macem. Wis 2 taun kerja, Mbak Suci iki akhire digawa bojone menyang Bali amarga gaweane wis pindah ben ora sering ninggalake bojone. Mbak Suci lan bojone iki durung duwe anak amarga isih pengen stabil dhisik panggonan omahe. Kamangka, yen aku lunga menyang Bali, aku pengen dolan ning omahe.

Topic: slice of life
Aku wis suwe banget pengen tuku sepeda statis kanggo olahraga ning omah. Sepeda statis iki wis dadi kepengenanku wiwit jaman pandemi 2020 amarga aku ora bisa metu marang jaba omah amarga kasus pandemi isih akeh banget. Banjur aku nyelengi saka dhuwit kerja sing tak kumpulake setaun lan akhire bisa tuku sepeda statis. Maune ibuku ora ngolehi amarga ibuku pengen aku nganggo sepeda biyasa ben bisa irit. Nanging, barang wis ngerti manfaate akeh, ibu langsung setuju amarga ben tetep bisa sepedaan ning jero omah wayah udan. Sepeda iki irit amarga tanpa listrik lan bisa disimpen ning panggon sing ora sepira amba amarga ukurane sing cilik.

Topic: sports
Babagan ngeresiki blender utawa penggiling kuwi dadi salah siji kewajiban sing kudu dilakoni saban rampung masak. Blender iki bisa dadi sarang penyakit amarga ora diopeni lan bisa dadi pemicu rasa masakan sing kurang enak. Kamangka, ana cara-cara kanggo ngeresiki blender. Kaping pisan yaiku yen blender rampung dinggo, kudu langsung diumbah amarga yen ora langsung diumbah, sisane panganan kuwi bisa nemplek lan ora bisa diilangi. Kaping pindho, blender kuwi kudu diumbang nganggo banyu anget sak durunge uga sak uwise masak ben ora gampang kena bakteri. Kaping telu yaiku ngeresiki kanthi titen, kaya ning sela-selane mata ladhing sing cilik uga perlu diresiki. 

Topic: technology
Sakdurunge awak dhewe mutuske yen awak dhewe arep golek duwit tambahan seko dodolan neng omah. Ono beberapa hal sing kudu awak dhewe gateke. Sing kesiji, awak dhewe kudu takon neng awak dhewe sak piro gedhe niate awak dhewe gawe usaha kui. Awak dhewe uga kudu ngerti opo tujuane. Yen tujuane kui ora kuwat, awak dhewe mengko bakal kangelan dalani bisnise kui. Sing keloro, awak dhewe kudu mastike yen jadwale awak dhewe selo. Awak dhewe ora kekeselan mergo gaweane dhewe sing utama. Sing ketelu, awak dhewe kudu duwe modal sing cukup kanggo bukak lan biaya operasional, paling ora 3 sasi. Yen durung cukup, awak dhewe iso nabing disik.

Topic: business
Aku iku tau dicurhati ambek tanteku mergo anake iku gak leren gawe dolen game PUBG. Ket isuk sampe bengi iku dolen terus. Leren e iku mek pas mangan, sholat, karo turu tok. Tanteku heran sisan ambek tujuan anake sing rajin dolen PUBG ben isok dadi atlet. Batin e tanteku, atlet opo sing dolen game terus iku. Mbiyen aku yo mikir ngono, tapi aku wes eroh nek game iku isok dikondo dadi olahraga bahkan wes onok cabang olahragane sing jenenge Esports. Onok alesan e kok opo’o Esports iku dadi cabang olahraga sing bergengsi jaman saiki. Hal iku mergo cabang olahraga iki butuh tenaga manusia berupa kecepatan, ketangkasan, ambek strategi koyok olahraga pada umume. Makane Esports iki ancen layak dikondo dadi cabang olahraga.

Topic: sports
Swargi Mbah Maridjan iku salah siji tokoh adat sing kondhang ning Jogja amarga pengabdiane marang Sultan Hamengkubuwono kaping IX kanggo njaga Gunung Merapi. Mbah Maridjan iki duwe gelar yaiku Mas Penewu Surakso Hargo. Saban ana Gunung Merapi mbledos, Mbah Maridjan iki mesti ngewenehi komando marang warga kanggo ngungsi ning panggon sing luwih aman. Amanat dadi juru kunci kuwi dilakoni kanthi Swargi Mbah Maridjan mangkat taun 2010 sasi Oktober amarga kena awan panas sing dhuwure wis 1,5 meter karo 16 wong liyane lan ditemokake ing kondisi awak kebak luka bakar. Taun 2011, Mbah Maridjan oleh penghargaan saka provinsi, yaiku kategori pelestari adat lan tradisi.

Topic: culture & heritage
Saban dina minggu, aku mesti nggolek wektu sing pas kanggo lunga karo kancaku amarga aku ngenteni kancaku sembahyan ning Gereja Kota Baru Jogja. Ning kekancanan kuwi, aku dhewe sing muslim. Saban minggu isuk, kancaku mesti ibadah jam 7 kanthi jam 9. Rampung kuwi biyasane ana acara ning gereja. Pas wayah natal, kancaku mesti akeh kegiyatan ning gereja kaya dadi panitia gereja, melu dekorasi, utawa ngelayani ning gereja dadi penyanyi paduan suara. Bocah iki pancen sregep lan mesti ngewenehi pitutur babagan ibadah masio duwe keyakinan sing bedha. Saban natal, aku uga mesti oleh jajan sing bentuke lucu-lucu lan uga akeh buah-buahan.

Topic: religion
Olahraga favorit kui pas cilik kui bal-balan. Alasane kui sepele sak jane. Aku lahir neng Lampung. Neng Lampung kui ono patung gajah sing lagi midak utowo nyekel bal. Seko kui, aku jupuk kesimpulan. sebagai wong sing lahir neng Lampung kui aku udu seneng bal-balan. Dadi tekan aku SD, pokokmen sadurunge aku dadi lemu, aku kerep dolan bal-balan karo konco-koncoku. Mergo pas kui, aku ora duwe tonggo sing sak umuran karo aku, aku mung iso bal-balan neng sekolahan. Aku jajal kabeh posisi seko dadi penyerang, gelandang, bek, tekan kiper. Nangging jebul, aku ora dolane kui ora seapik sing tak bayangke. Dadi aku kerep dideleh neng posisi bek, karo konco-koncoku. Pas awakku wis lemu, aku wis arang dolanan bal-balan meneh.

Topic: sports
Ning agama Islam, ana salah siji ajaran babagan ngabekti marang wong tuwa. Ngabekti marang wong tuwa iki dadi kautamaan amarga wong tua ning agama islam iki dimuliyakake uga wis akeh berkorban marang anak. Ning al-quran iki ana 6 ayat sing njelaskake babagan dadi anak sing apik gawe wong tuwa. Miturut al-quran, cara ngabekti marang wong tuwa ana akeh carane, salah sijine yaiku dadi anak soleh sing terus ndedunga marang Gusti Allah. Banjur kaping pindhone, kudu nduwe tata krama marang wong tuwa. Kaping telu, anak kudu ngopeni wong tuwa. Kaping papat, ora oleh nyentak marang wong tuwa nganggo kata kasar utawa omongan "ah". 

Topic: religion
Restoran utowo Kafé sing berbau ala ala Korea ancen wes akeh banget nang Suroboyo. Cuma Kafé sing siji iki koyoke sek durung akeh wong sing eroh, jenenge Café Jalan Korea. Lokasine nang jalan Raya Jemurasi, kecamatan Wonocolo. Acer acer e iku nang mburine Holland Bakery, dan onok nang njero kawasan ruko. Sing marai Kafé iki spesial adalah porsi panganane sing jauh luwe akeh timbang Restoran dan Kafé korea liyane sing onok nang Suroboyo. Ancen regane luwe larang seh, soale porsi panganane sing jumbo. Wes ngono, rasa panganane gak onok sing gak enak. Mulai teko panganan utama, dessert, sampe ngombene. Dadi awakmu kabeh sing penasaran, ndang langsung budhal mrene.

Topic: leisures
Seko cilik, awak dhewe mesthi ono pelajaran gambar. Sebagian besar bocah cilik kui iso dipastike seneng gambar. Nanging pas wis gede, ora akeh wong sing neruske hobi gambare kui. Alasane mungkin akeh sing ngeroso ora ono bakat. Wong sing mandeg ngelukis kui ngeroso neng gambare elek.  Padahal, ono wong sing ngeroso koyo ngono kui nanging sakjane tetep iseh pengen gambar nanging isin karo konco-koncone. Wong sing wis ngubur minate neng gambar kui tetep iso berkarya lewat gambare saiki. Ngelukis kui salah siji medium kanggo berekpresi. Sopo ngerti kegiatan sing wis suwe ora dilakoke kui iso ngewehi dampak apik neng kesehatan mentale.

Topic: leisures
Nalika dolan menyang wisata alam kaya gunung utawa segara, bab kang kapetung wigati yaiku transportasi. Apamaneh yen wisata kanthi rombongan nganggo bus apa minibus, nyok dhong transportasi mau kudu diparkir ana papan parkir banjur anggone nuju papan wisata nganggo transportasi liya. Bisa becak, sepur kelinci, motor, jeep, mobil offroad, lan liya-liyane. Sakjane yen pengelola transportasi wisata nggatekake rasa ayeming wisatawan, mula papan kuwi bakal kaloka awit hospitalityne sing apik. Nanging isih akeh wae supir transportasi lokal sing kerep 'nuthuk' rega sewa jasa transportasi. Umpane ana ing gunung, wong kang kepengin munggah tekan pucuk gunung langsung dithuthuk misale "500ewu ya Mas". Padahal luwih prayoga yen antarane wisatawan lan pengelola bisa rembugan apadene nyang-nyangan sikik. Mula, yen kepethuk pengelola wisata kang kaya mangkono mau, diniati wae sedekah kareben dadi berkah.

Topic: leisures
Minggu wingi, aku lan ibuku neng Bogor. Awak dhewe neng Bogor bar jenguk eyang putri sing lagi lara. Aku lan ibuku neng Bogor wis rong minggunan. Dino Kemis bengi, aku lan ibuku arep balik meneh neng Yogyakarta. Awak dhewe bali numpak sepur Bogowonto seko Stasiun Pasar Senen. Tiket sepur kui aku tuku neng aplikasi resmi seko KAI kanggo rego Rp315.000. Seko Bogor aku numpak KRL neng Jakarta. Awak dhewe nganggo KRL sing tujuan Stasiun Kota. Mergo ora ono KRL sing medun neng Stasiun Pasar Senen, awak dhewe mudun neng Stasiun Gondangdia. Seko stasiun kui, awak dhewe nganggo bajaj neng Stasiun Pasarsen. Aku lan ibuku tekan stasiun kui jam 08.000. Awak dhewe kudu ngenteni 3 jam sadurenge sepur Bogowonto teko.

Topic: leisures
Restoran cepat saji wes uakeh nang kota Suroboyo. Brand e yo onok muacem-macem. Tapi onok siji restoran cepat saji sing dodolan burger uenak, yaiku Carls jr. Cabang e wes onok beberapa nang Suroboyo dan gampang banget ditemoni. Sing marai burger nang kene bedo teko liyane iku daging burger e sing tebel terus gak amis. Nek rasa gak usah komen maneh, wenak pokoke. Terus ukuran rotine iku gede puol. Durung maneh isian sayur e sing uwakeh. Mangan iki siji tok, wareg e isok sampe sesok e. Mbasio regone luwe larang teko burger nang restoran cepat saji liyane, tapi iling rek, onok rego onok rupo, dadi sepadan lah. Dadi gak usah ragu maneh nek kate nyoba burger nang Carls jr.

Topic: food & beverages
Sepur kelinci wis dadi salah sawijing transportasi wisata ning Pemalang sing kesohor amarga rutene sing ora terbatas. Sepur kelinci iki muat kanthi kira-kira 20 wong sak gerbong. Yen 2 gerbong ya kira-kira 40-an wong. Sepur kelinci iki disewakake kanggo kebutuhan wisata kaya ning Pantai Widuri, alun-alun Pemalang, pabrik gula lawasan, lan nang panggonan sing dikarepake karo sing nyewa. Sepur kelinci iki bisa mlebu lan metu kampung lan regane luwih murah yen dibandingke karo nyewa mobil. Ana macem-macem werna mobil lan bahan bakare mobil iki saka solar, kamangka kuwi regane bisa luwih murah. Rega sewane sepur kelinci iki bisa 300 ewu kanthi 500 ewu miturut rute sing dikarepake. 

Topic: leisures
Koyok biasa, dino iki lagi praktek gawe njupuk nilai pelajaran Penjaskes. Kali iki praktek e olahraga basket khusus gawe murid wedok. Soale sing lanang wes mari dinilai minggu lalu. Penilaiane gampang, mek dribble karo ngelebokno bola basket nang ring e. Engkok siji-siji diceluki sesuai absen dan bakal praktekno iku mau. Pertama, wayahe Andin. Arek iku langsung njupuk bal werno oren iku dan mulai nge-dribble nak panggon tok. Terus pas guruku wes ngongkon mlaku, baru Andin mlaku dan mulai nyedek nang ring. Pas kate ngelebokno nang ring, de’e nguncal kegeten dan ngelewati ring e iku mau. Siale, bal e iku mau malah mleset dan ngeneki sirane arek liyo. Untunge ae gak kenek get nemen, dadi arek sing dadi korban iku mau gak sampe cedera.

Topic: sports
Fungsi rumah ibadah ora mung kanggo ngelakoni ibadah marang Gusti wae. Ana fungsi-fungsi kemanusiaan, kemasyarakatan, lan pendidikan sing bisa dilakoni ana ing rumah ibadah. Kayata saiki masjid ora mung kanggo sholat wae. Masjid bisa digunakake kanggo rapat, kanggo komunitas pengajian, kanggo melayani masarakat, lan liyane. Masjid uga dadi pusat ekonomi kanggo ngewangi ekonomine masarakat saubenge masjid sisan. Misal ning masjid ana sing bukak bazar utawa dodol barang sing disenengi jamaah. Operasional utawa manajemen masjid uga kudu apik supaya ora ngabotna masarakat lan malah nggawe masarakat bisa seneng. Mula, ora perlu wedi kanggo ngeramekna masjid supaya masjid tetep bisa dadi panggon sing akeh manfaate.

Topic: religion